Ramiro I de Oviedo

Ramiro I, nado ca. do ano 792, sucedeu a Afonso II como rei de Galiza após depoñer o nobre palatino Nepociano. 

 Traxectoria 
esquerda|miniatura|Bandeira de Ramiro I durante a batalla de Clavijo.|130x130px
Pasou a mocidade na corte ovetense. Parente do rei Afonso II (talvez sobriño), foi nomeado herdeiro cara ao ano 829, sendo a continuación enviado á Galiza nuclear, un xeito de asegurar a súa sucesión.Cotarelo Valledor (1933). p.43 

Morto Afonso "o casto" sen herdeiros, o trono foi ocupado por Nepociano, segundo a Crónica Albeldense, un nobre emparentado co propio rei que contaba con apoios na parte oriental do reino. Porén, Ramiro foi coroado como rei en Lugo polos seus partidarios en xaneiro do ano 843, marchando a continuación contra Oviedo. Nepociano, cun exército de ástures e vascóns, saíu ao seu paso enfrontándoo na batalla da Ponte de Corniana nas proximidades da ponte do río Narcea. As forzas de Ramiro impuxéronse doadamente facendo fuxir a Nepociano quen, unha vez capturado foi cegado e confinado nun mosteiro por orde do rei Ramiro.

Durante o seu conflitivo reinado, Ramiro enfrontou incursións musulmáns por mar e terra e os primeiros ataques dos normandos. Segundo os Annales Bertiniani, no 1 de agosto de 844, un grupo procedente dunha expedición pola costa francesa foi rexeitado polo seu exército nos arredores da Coruña forzándoos a continuar cara Lisboa. 

Ao seu tempo fíxose remontar posteriormente a ficticia batalla de Clavijo coa que se inventou a tradición do "Voto de Santiago". Cedeu a coroa ao seu fillo Ordoño I á súa morte no ano 850.

 Notas 

Véxase tamén

 Bibliografía 
 Barbosa Álvarez, José Manuel (2008). Atlas histórico da Galiza, Ediçons da Galiza, ISBN 978-84-936218-1-0.

 López Carreira, Anselmo; Fernández Calo, Tucho (2003). Os reis de Galicia, Vigo : A Nosa Terra, 2003. ISBN 84-96203-27-1.
 López Carreira, Anselmo (2005). O reino medieval de Galicia, Edicións A Nosa Terra, Promocións Culturais Galegas, S.A. ISBN 84-96403-54-8.
 López Teixeira, Xosé Antonio (2003). Arredor da conformación do Reino de Galicia (711-910). Editorial Toxosoutos.
 Outros artigos 
 Lista de monarcas de Galicia
 Lista de monarcas de Asturias

Categoría:Reis de Galicia
Categoría:Nados en 790
Categoría:Finados en 850